Leticia Álvarez i Mª Asunción Sáiz són proclamades Falleres Majors d'Alaquàs 2003
29/10/2002 10:53:00

# Leticia Álvarez i Mª Asunción Sáiz són proclamades Falleres Majors d'Alaquàs 2003

*   29/10/2002 10:53:00
*   [Imprimir](#)
*   Compartir
*    https://www.alaquas.org/documento.asp?id\_do=8248

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F8248%2F0&title=Ajuntament%20d%27Alaqu%C3%A0s.%20Premsa.Leticia%20%C3%81lvarez%20i%20M%C2%AA%20Asunci%C3%B3n%20S%C3%A1iz%20s%C3%B3n%20proclamades%20Falleres%20Majors%20d%27Alaqu%C3%A0s%202003)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/8248/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2002/2/8248/8248_Form_4.jpg)](https://www.alaquas.org/ficheros/documentos/2002/2/8248/8248_Form_10.jpg "<a href='https://www.alaquas.org/ficheros/documentos/2002/2/8248/8248_Form_10.jpg' target=_blank><i class='fa fa-external-link' aria-hidden='true'></i>.Leticia Álvarez i Mª Asunción Sáiz són proclamades Falleres Majors d'Alaquàs 2003</a>")

L'acte de Proclamació de les noves Falleres Majors d'Alaquàs es va celebrar el passat dissabte dia 26 d'octubre

El passat dissabte dia 26 d'octubre a partir de les 20 hores de la vesprada es va celebrar en Alaquàs l'acte oficial de proclamació de les noves Falleres Majors d'Alaquàs per a l'exercici 2003. Letícia Álvarez García i MªAsunción Saiz Campos van ésser proclamades Fallera Major d'Alaquàs i Fallera Major Infantil d'Alaquàs, respectivament, i van prendre possessió del seu nou càrrec.

En primer lloc, Paula Sanchis i Inmaculada Madrid, Falleres Majors d'Alaquàs 2002, van despedir a les joves que van formar part de les Corts d'Honor 2002 de Junta Local Fallera i tot seguit  es va rebre a les noves representants de les Corts i es va procedir a la impossició de les bandes.

La Cort d'Honor Infantil del 2003 estarà formada per sis xiquetes, Raquel Martínez, MªAmparo Juan, Marina Gómez, Susana Vinuesa, Noelia Núñez i Sarai Giménez, i la Cort d'Honor Major estarà composada per set joves, Puri Fernàndez, Loli López, MªLuisa Sevilla, Mª Jesús Fernàndez, MªJosé Martínez, Esther Martínez i Raquel Castellano.

Un dels moments més destacats de l'acte, va ser quan Paula Sanchis i Inmaculada Madrid van dirigir als assistents unes paraules d'acomiadament com a Falleres Majors d'Alaquàs 2002. En els seus discursos van agraïr l'esforç i companyia dels seus familiars i amics així com el de les seues Corts i el de les Falleres Majors de les 11 comissions de la ciutat. També van destacar el recolzament de l'Ajuntament d'Alaquàs, dirigint-se a l'Alcalde, Jorge Alarte i al Regidor de Festes, Jesús Ortiz, i el treball dels components de Junta Local Fallera.

En darrer lloc, es va rebre a la nova Fallera Major Infantil d'Alaquàs, MªAsunción Sáiz, i  a la nova Fallera Major d'Alaquàs, Letícia Álvarez. L'Alcalde d'Alaquàs, Jorge Alarte, com a President Nat de Junta Local Fallera, va estar l'encarregat de pronunciar la Proclamació oficial de les dues joves com a noves màximes representants falleres d'Alaquàs.

El proper dia 16 de novembre es celebrarà l'Exaltació de les noves Falleres Majors d'Alaquàs del 2003.